Χρίστος Δήμας

Ο Χρίστος Δήμας (29 Μαΐου 1980) είναι Έλληνας δικηγόρος και πολιτικός.

Βιογραφικά στοιχεία 

Γεννήθηκε στην Αθήνα και είναι γιος του Σταύρου Δήμα. Σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στη Συγκριτική Πολιτική στο London School of Economics and Political Science (LSE). Εν συνεχεία, ως υπότροφος του Ιδρύματος Ωνάση, εκπόνησε διδακτορική διατριβή στο LSE στην ευρωπαϊκή πολιτική με θέμα: «Η σημασία του εθνικού θεσμικού πλαισίου και της εγχώριας διαβούλευσης κατά τη διάρκεια προτεινόμενων μεταρρυθμίσεων. Η περίπτωση της ιδιωτικοποίησης των εθνικών τηλεπικοινωνιών στην Ελλάδα και την Ιρλανδία.» Μετά την αποφοίτησή του εργάστηκε στον ιδιωτικό τομέα ως σύμβουλος επιχειρήσεων.

Εξελέγη για πρώτη φορά βουλευτής Κορινθίας στις εκλογές του Μαΐου 2012 και επανεξελέγη σε αυτές του Ιουνίου 2012, του Ιανουαρίου 2015, του Σεπτεμβρίου 2015 και του Ιουλίου του 2019.

Την 8η Ιουλίου 2019 τοποθετήθηκε υφυπουργός Ανάπτυξης και Επενδύσεων (Έρευνας και Τεχνολογίας) στην Κυβέρνηση Κυριάκου Μητσοτάκη.  

Είναι παντρεμένος με τη δικηγόρο Νικολέτα Συρεγγέλα και έχουν μία κόρη και έναν γιο.

Αναφορές

Βουλευτές εκλεγμένοι με τη Νέα Δημοκρατία
Βουλευτές Κορινθίας
Έλληνες υφυπουργοί Ανάπτυξης και Επενδύσεων‎